Diari Oficial de la Generalitat Valenciana


Sumari del DOGV 5939, del 23-01-2009 (2009/36)

Judici verbal 000583/2008. Notificació de la sentència als possibles interessats en relació amb l'herència jacent de Luis Rodriguez Aguado.
-------------------------------------------------------------------------------------------------------------------------------------------

### Dades del document

Número de DOGV
:   5939

Data del DOGV
:   23-01-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/36


Data del document
:   22-12-2008

Organisme emissor
:   Jutjat de Primera Instància Número 27 de València

Tipus de document
:   Edicte

Descriptors 

:   * sistema judicial

Judici verbal 000583/2008. Notificació de la sentència als possibles interessats en relació amb l'herència jacent de Luis Rodriguez Aguado. [2009/36]  
En el judici verbal número 000583/2008 que es tramita en este Jutjat a instàncies de Josefa Penella Carbonell contra l'herència jacent o hereus desconeguts del causant Luis Rodríguez Aguado s'ha dictat el que segueix:  
«Sentència número 000079/2008  
Jutge que la dicta: M.ª Ángeles Barona Arnal.  
Lloc: València.  
Data: 18 de desembre de 2008.  
Part demandant: Josefa María Penella Carbonell.  
Procurador Jesús Quereda Palop.  
Part demandada: Luis Rodríguez Aguado.  
València, 17 de desembre de 2008  
M.ª Ángeles Barona Arnal, magistrada jutgessa del Jutjat número 27 de València, ha vist estes actuacions seguides en este Jutjat amb el número 583/2008, incoat per demanda de judici verbal de desnonament per falta de pagament de renda i quantitats assimilades, promogut pel procurador dels tribunals Jesús M.ª Quereda Palop, en nom i representació de María Penella Carbonell, i amb la direcció del lletrat José Fos Navarro, contra l'herència jacent o hereus desconeguts de Luis Rodríguez Aguado, en situació processal de rebel·lia, s'ha dictat esta resolució amb els següents:  
Antecedents de fet  
Primer. La demanda que va originar estes actuacions va ser promoguda pel demandant a través de la seua representació, i per repartiment va correspondre a este Jutjat, sobre la base dels fets següents: la part actora és propietària de l'habitatge siti al pis primer del carrer de Maldonado, número 23 de València, habitatge que va ser arrendat mitjançant un contracte de data 15 de desembre de 1989 per la mare de l'actora a Luis Rodríguez Aguado, havent finat la mare de l'actora el 6 de setembre de 2004 i establint-se en el contracte una renda anual de 132.000 pessetes que actualment pujava a 1.239,12 euros a raó de 103,26 euros/mes, a la qual se n'afegia una altra de 4,26 euros per IBI i una altra d'1,95 euros, totalitzant un rebut mensual de 109,47 euros. Arran d'una denúncia que va haver d'interposar en març de 2007 per l'existència d'uns ocupes a l'edifici, va tindre coneixement de la defunció de l'inquili, que tingué lloc l'any 1992, i a partir d'este moment es van fer esbrinaments per a mirar de posar-se en contacte amb qui residira en l'immoble per a veure si tenia dret a alguna subrogació, regularitzant la situació, sense èxit, sent l'última intervenció l'acte de conciliació intentat sense efecte. L'últim rebut pagat abans que l'actora tinguera coneixement de la irregularitat pel que fa a l'immoble és el d'abril de 2007, i es deuen les rendes des de maig fins a setembre de 2008 per un import total de 1.860,99 euros. La part actora sol·licita que es dicte sentència en la qual es declare resolt el contracte d'arrendament que al seu dia van subscriure les parts, donant lloc al desnonament amb l'advertència del llançament en cas que no abandonen voluntàriament l'habitatge.  
Segon. Una vegada admesa a tràmite la demanda, van ser convocades les parts a judici, en el qual la part actora es va ratificar en la demanda. La parte demandada no va comparéixer en l'acte de la vista.  
Es va sol·lictar rebre el plet a prova i, practicada l'acordada, la documental, van quedar les actuacions sobre la taula per a dictar esta resolució.  
En la tramitació d'este procediment s'han observat les prescripcions legals vigents  
Fonaments de dret  
Primer. L'acció que s'exercita, és la de desnonament per incompliment d'una de les obligacions, el pagament de la renda, del contracte d'arrendament subscrit a l'empara del principi de l'autonomia de la voluntat previngut en l'article 1255 del Codi Civil. En este cas, segons el que acredita la documental, no s'han pagat les rendes des del mes d'abril de 2007, cosa que porta a considerar resolt el contracte bilateral i sinalagmàtic subscrit al seu dia, per l'incompliment d'una de les parts de les obligacions que li són pròpies. En cap cas, la rebel·lia de la part demandada pot ser equiparada a assentiment, per la qual cosa, a l'empara del que disposa l'article 217 de la Llei d'Enjudiciament Civil, continua per a la part demandant la càrrega de la prova, cosa que ha aconseguit mitjançant els documents privats no impugnats, amb la qual cosa constitueixen la prova del que s'hi reflecteix, a l'empara del que prevé l'article 1225 del Codi Civil. Així mateix, l'article 440.3 de la LEC estableix que la incompareixença de la part demandada a la vista donarà lloc a que es declare el desnonament sense més tràmits. Per tot això, la demanda ha de ser estimada, donant lloc al desnonament sol·licitat, resolent el contracte, i advertint a la part demandada del llançament per part de la comissió judicial en el cas que no abandone voluntàriament l'habitatge.  
Segon. Pel que fa a les costes processals, estes hauran de ser imposades a la part demandada, ja que s'estima íntegrament la demanda, d'acord amb el criteri del venciment que regeix el nostre dret processal civil, recollit expressament amb caràcter general en l'article 394 de la LEC.  
Per tot això, vistos els preceptes legals citats, i la resta d'aplicació general i pertinent,  
Dispositiva  
Que estime íntegrament la demanda interposada pel procurador Jesús Quereda Palop, en nom i representació de María Penella Carbonell, contra l'herència jacent o hereus desconeguts i incerts de Luis Rodríguez Aguado, i declare resolt el contracte d'arrendament de data 15 de desembre de 1989 existent sobre l'habitatge siti al carrer de Maldonado, número 23, 1, 1 de València, advertint del llançament en cas que no abandone voluntàriament l'habitatge la part demandada; tot això, amb imposició a la demandada de les costes produïdes.  
Contra esta sentència es pot interposar un recurs d'apel·lació que s'ha de preparar davant d'este Jutjat en el termini de cinc dies, que substanciarà i resoldrà l'Audiència Provincial de València (article 455 LEC).El recurs es preparà mitjançant un escrit presentat davant este Jutjat en el termini de cinc dies hàbils comptadors des de l'endemà de la notificació, que es limite a citar la resolució apel·lada, on es manifeste la voluntat de recórrer-hi, amb indicació dels pronunciaments que s'impugnen (article 457.2 LEC), sent necessari per a admetre'l l'acreditació d'haver pagat les rendes vençudes i les que, d'acord amb el contracte, haja de pagar per endavant (article 449 LEC).  
Esta és la meua sentència, que pronuncie, mane i firme.»  
I perquè valga de notificació als possibles interessats en relació amb l'herència jacent de Luis Rodríguez Aguado, es publica este edicte.  
València, 22 de desembre de 2008.- La secretària judicial: Carmen Sebastián Sanz.